title: "Kaamp"
text: "\n\nKaamp es en Gemiindi \u00fcp S\u00f6l.\n\nKaamp\n\nKaamp (D\u00fctsk: Kampen) skel sin Naam diarfan haa, dat di S\u00f6lring K\u0113mpers diar me di \u00d6neriarsken k\u0113mpet haa. Di K\u0113mpers skel \u00f6ner di Hooger wat s\u00fc\u0111ern fan Kaamp, bi di F\u00fc\u00fcrtorn sen, bigrewen wiis. Di Hooger haa di Naamen fan di K\u0113mpers, wat diar \u00f6ner lii skel (Br\u00f6nshoog fuar Br\u00f6ns, esf.)Hat es en T\u0113rp, wat \u00f6n di Weestersiir fan S\u00f6l liit. Kaamp es jen fan du Nuurdt\u0113rper en et liit twesken Woningstair en List, rocht nai bi Woningstair. Kaamp jert t\u00f6 di Plaatsen \u00fcp S\u00f6l, wat em ekstrem n\u0113m ken: Hat jeft \u00fcp S\u00f6l narigen sa fuul j\u00fc\u00fcr Wainer fan Gasten wat mesken gaar ek rocht weet, hur fuul Jil di haa. En narigen uur sa jer \u00fcp Dai sa fuul drunken. Kaamp es bikeent fuar sin \"Ruar Klef\" bi Str\u00f6n \u00fcp di Weestersiir en di gurt Hiir, wan \u00f6n di Uastersiir t\u00f6 S\u00fc\u0111ern bit hent\u00f6 Br\u0113derep giar. \nBenen des Hiir skel di K\u0113mpers bigreewen wiis, en diarfan haa di diari uk jaar Naamen \u00fcs \"Br\u00f6nshoog\" fuar't Greev fan di gurt Br\u00f6ns, \"Litj Br\u00f6nshoog\" fuar sin Sen, \"Tewelkenhoog\" fuar Tewelken, sin Skriiwer, en sa f\u00f6rter. Di Hooger lii trinjum di F\u00fc\u00fcrtorn bit hent\u00f6 Wooningstair en Br\u0113derep.\n\nLiteratuur\nDi Tialen diart\u00f6 heer C. P. Hansen \u0101pskrefen (D\u00fctsk en S\u00f6lring). \nDat d\u00fctsk Bok jit \"Sylter Sagen\" en es ee\u0111er des Skreften fan Wilhelm Jessen utd\u00f6nen uuren (1965, Sylter Verlag f\u00fcr Heimatschrifttum).\nDat s\u00f6lring Bok heer Hermann Schmidt biaarbert, aurdat em aur di Skriifwiis fan Boy Peter M\u00f6ller iinig uuren wiar. Et jit \"Ual' S\u00f6l'ring Tialen fan C. P. Hansen (1858)\" en es 1927 fan di S\u00f6l'ring Foriining \u00fctd\u00f6nen uuren.\n\nForwiisen\n\u00dc\u0111er T\u0113rper \u00fcp S\u00f6l\n\nFutnooten \n\nS\u00f6l'"